L'Ajuntament de Llíria realitza labors de neteja en les bocanes dels ponts en el canal de Caicons
21 de octubre de 2021

L'Ajuntament de Llíria està duent a terme els treballs de neteja en les bocanes dels ponts del canal que discorre al costat del camí de Caicons, que recull gran part dels escolaments d'aigües que provenen de la zona muntanyenca de la Concòrdia, situada al parc natural de la Calderona.

El regidor de Mobilitat Sostenible i Camins, Paco García, ha explicat que “els últims episodis de pluges torrencials per la DANA van provocar desbordes i arrossegaments de materials en este canal, generant l'obturació de les boques dels ponts que donen accés a les parcel·les de la zona i nuclis de població, i derivant en la creació de grans embassades d'aigua”.

Estes labors, que desenvolupa per la Brigada Muncipal de Camins de l'Ajuntament de Llíria, tenen com a principal l'objectiu evitar l'aparició de problemes de salut pública, com la putrefacció de l'aigua pel seu estancament al costat de restes vegetals o la proliferació de plagues de mosquits.

Així mateix, també s'ha instat la Confederació Hidrogràfica del Xúquer (CHJ) a realitzar una neteja en major profunditat del llit. “Si es produïren nous episodis massius de pluges es generarien nous tamponaments i desbordes del canal. Per a això, s'ha emés i enviat a la CHJ un informe complet dels punts més crítics on s'hauria d'actuar amb la major celeritat possible”, ha indicat García.